Racing Homer (merpati)

Racing Homer adalah satu baka merpati jinak yang telah dibiakkan selama bertahun-tahun melalui pembiakan terpilih kerana cir-ciri kelajuan dan naluri panduannya dalam sukan lumba merpati. Racing Homer merupakan satu baka merpati yang baharu.

Pembangunan

Merpati lumba mula dibiakkan di Belgium dan England pada kurun ke-19. Ia terhasil dari pembiakan terpilih ke atas baka-baka lain seeperti Smerle, Cumulet Perancis, English Carrier, Dragoon, dan Horseman (kini pupus). Dari Cumulet (baka terbang tinggi), Homer menerima ciri-ciri ketahanan dan kemampuan untuk terbang selama berjam-jam tanpa lelah. Dari Carrier, ia mewarisi keupayaan untuk mencari jalan pulang ke rumah dari jarak yang jauh.

Sejarah
Merpati telah digunakan untuk menghantar pesanan selama berkurun-kurun. Bagaimanapun, pada kurun ke-19, nilai komunikasi burung yang membawa pesanan semasa perang sangat dihargai. Para pembiak mula bersaing untuk membiak baka-baka yang lebih laju. Persaingan kemudian menjadi rancak dan merebak menjadi satu sukan lumba di seluruh Eropah Barat, dan pada awal kurun ke-20 ke Amerika Syarikat. Hadiah lumayan ditawarkan kepada para pemenang.

Kesemua peserta Perang Dunia 1 menggunakan keupayaan Racing Homer untuk membawa pesanan, di mana Britain sahaja menggunakan sekitar 9,500 ekor. Perang Dunia 2 sekali lagi melihat kuasa-kuasa besar menggunakan merpati lumba.

Kegunaan lain
Selain digunakan untuk perlumbaan, para peminat juga mempamerkan merpati lumba di pameran-pameran dengan para hakim yang terpilih. British Homing World mengadakan satu pameran setiap tahun di mana kesemua keuntungan dari acara ini akan disumbangkan kepada bada-badan kebajikan tempatan dan kebangsaan.

Setelah bertahun-tahun, merpati lumba mempunyai beberapa baka baharu lain termasuk American Show Racer, Giant Homer (baka untuk dagingnya).

Lihat juga
 American Show Racer
 Merpati pos
 Perlumbaan merpati

Rujukan

Category:Merpati bela
Category:Baka merpati
Category:Perlumbaan merpati